සංචාරක නවසීලන්ත 'ඒ' කණ්ඩායම හා ශ්‍රී ලංකා 'ඒ' කණ්ඩායම අතර පල්ලේකැලේ දී ඊයේ පැවැති දෙවැනි එක්දින තරගය ඩක්වර්ත් ලුවිස් ක්‍රමවේදය යටතේ ලකුණු 44කින් ජය ගැනීමට ශ්‍රී ලංකා පිලට සමත්විය.පළමුව පන්දුවට පහරදී ශ්‍රී ලංකාව රැස් කළ ලකුණු 291 හඹාගිය නවසීලන්තය අයහපත් කාලගුණය හේතුවෙන් තරගය නතර කරන විට ඕවර 40කදී කඩුලු 7ක් දැවී ලකුණු 196ක් රැස් කර තිබිණි.තරගයේ ජයග්‍රහණය සඳහා ඕවර 40 කදී නවසීලන්තය ලකුණු 241ක් ලබාගත යුතුව තිබිණි.